གཙུག་ལག་ཁང་འདི་ཉིད་ཐོག་མར་བཞེངས་པའི་དགོས་པ་དང་རྒྱུ་མཚན་ནི།བོད་གངས་ཅན་ཡུལ་གྱི་སྐྱེ་བོ་ཀུན་ལ་བཀའ་དྲིན་གཞལ་མཐའ་བྲལ་བའི་ཆོས་རྒྱལ་མེད་དབོན་རྣམ་གསུམ་ཞེས་སྙན་པའི་བ་དན་སྲིད་པ་གསུམ་ན་གཡོ་བར་བྱེད་པའི་ཐོག་མ་ཆོས་ཀྱི་རྒྱལ་པོ་སྲོང་བཙན་སྒམ་པོས།གཙོ་བོ་བོད་གངས་ཅན་ཡུལ་དུ།ནང་པ་སངས་རྒྱས་པའི་བསྟན་པ་རིན་པོ་ཆེ་དར་སྤེལ་དང་།ཡང་སྒོས་མི་རིགས་གཞན་དང་རྒྱལ་ཁབ་གཞན་གྱི་སྔོན་ཐོན་གྱི་ཤེས་རིག་སྙིང་བཅུད་གང་མང་བསྡུ་ལེན་བྱེད་པའི་རྟེན་གཞི་སྟེ།མདོར་ན་ལེགས་ཚོགས་མཐའ་ཡས་ཕྱོགས་གཅིག་ཏུ་བྱུར་བུར་སྤུང་ཐུབ་པའི་ཆེད་དུ་དམིགས་པར་ངེས་སོ།།